André Maginot, naixito de París (Isla de Francia) o 17 de febrero de 1877 y muerto tamién en a ciudat de París o 7 de chinero de 1932, estió un politico francés. Heroi de guerra mientres a Primera Guerra Mundial, estió en a postguerra, mientres a Tercera Republica Francesa, menistro de Pensions y tamién menistro d'a guerra, dende 1929. Dende iste zaguer cargo publico, presionó ta lograr a construcción a l'este de Francia, en a muga con Alemanya, d'un sistema de fortificacions esfensivas que, encara que devantato dimpués d'a suya muerte, recibe en a suya honor o suyo nombre: Linia Maginot.